Na temelju članka 16. Pravilnika o računovodstvu i računskom planu ( Narodne novine 124/14,115/15,87/16,3/18 i 126/19 ), Članka 30.Statuta Općine Brestovac ( Službeni glasnik Općine Brestovac broj 2/2018) te članka 32. stavak 2. Uredbe o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja ( Narodne novine br.52/13 i 94/14 ) Općinsko vijeće Općine Brestovac na svojoj 24. sjednici održanoj dana 8.svibnja 2020. donosi

ODLUKU

o otpisu potraživanja Općine Brestovac za 2019. godinu

Članak 1.

Odobrava se otpis potraživanja Općine Brestovac za koje je utvrđeno da su nenaplativa uslijed nastupanja zastare ili su nenaplative sukladno važećim zakonskim propisima.

Članak 2.

Otpis potraživanja odobrava se za potraživanja u ukupnom iznosu od 150.843,45 kuna, a iskazana su u analitičkim evidencijama potraživanja sa stanjem na dan 31. prosinca 2013. godine i to s osnove komunalne naknade.

Članak 3.

U poslovnim knjigama Općine Brestovac evidentirat će se promjene sukladno članku 2. ove Odluke, temeljem analitičkih pregleda potraživanja za koja će se izvršiti otpis.

Članak 4.

Ova Odluka stupa na snagu osmog dana od dana objave u Službenom glasniku Općine Brestovac

OPĆINSKO VIJEĆE

OPĆINE BRESTOVAC

PREDSJEDNIK OPĆINSKOG VIJEĆA

Tomo Vrhovac

KLASA:401-02/20-01/01

URBROJ:2177-02/01-20-1

Brestovac, 08.05. 2020.g.